Fjorden er for det meste omgitt av et lavtliggende jordbruksområde samtidig som at befolkningskonsentrasjonen i området er av den tetteste i hele Lofoten: Tettstedene Leknes, Gravdal, Ballstad og Fygle, stedene Hol, Ramsvik, Mortsund og Buksnes samt flere mindre grender og gårder ligger som et sammenhengende belte av bebyggelse langs hele kystlinja. Leknes havn er Lofotens, og en av Nord-Norges, største cruiseskiphavner og er en viktig fiskerihavn, spesielt for sildeflåten.